
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS 2016 METŲ BIUDŽETO PAJAMŲ IR ASIGNAVIMŲ PATIKSLINIMO

[bookmark: _GoBack]2016 m. rugsėjo 29 d.  Nr. T2-247
Kretinga

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 18 straipsnio 1 dalimi, Lietuvos Respublikos Vyriausybės 2016 m. rugpjūčio 25 d. nutarimu Nr. 857 „Dėl Lietuvos respublikos 2016 metų valstybės biudžeto asignavimų minimaliai mėnesinei algai padidinti paskirstymo“, Lietuvos Respublikos švietimo ir mokslo ministro 2016 m. rugsėjo 6 d. įsakymu Nr. V-758 „Dėl specialios tikslinės dotacijos mokinio (klasės, grupės) krepšeliui finansuoti 2016 metais paskirstymo pagal savivaldybes ir specialios tikslinės dotacijos savivaldybių mokykloms (klasėms arba grupėms), skirtoms šalies (regiono) mokiniams, turintiems specialiųjų ugdymosi poreikių, ir kitoms savivaldybėms perduotoms įstaigoms išlaikyti 2016 metais paskirstymo pagal savivaldybes patvirtinimo“ pakeitimo“, Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2016 m. rugsėjo 6 d. įsakymu Nr. 1-287 „Dėl Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2015 m. gruodžio 23 d. įsakymo Nr. 1-391 „Dėl Lietuvos Respublikos vidaus reikalų ministerijos kuruojamoms valstybinėms (valstybės perduotoms savivaldybėms) funkcijoms atlikti skiriamų Lietuvos Respublikos 2016 metų valstybės biudžeto specialiųjų tikslinių dotacijų savivaldybių biudžetams paskirstymo sąrašo patvirtinimo“ pakeitimo“, Kretingos rajono savivaldybės biudžeto sudarymo ir vykdymo, pajamų kaupimo ir įmokėjimo į savivaldybės biudžetą, asignavimų administravimo ir atskaitomybės tvarkos aprašo, patvirtinto Kretingos rajono savivaldybės tarybos 2016 m. birželio 30 d. sprendimu Nr. T2-185 „Dėl Kretingos rajono savivaldybės biudžeto sudarymo ir vykdymo, pajamų kaupimo ir įmokėjimo į savivaldybės biudžetą, asignavimų administravimo ir atskaitomybės tvarkos aprašo patvirtinimo“, 42 punkto 42.2, 42.8, 42.9 papunkčiais, atsižvelgdama į asignavimų valdytojų poreikius, Kretingos rajono savivaldybės taryba  n u s p r e n d ž i a: 
	1. Padidinti:
	1.1. Kretingos rajono savivaldybės 2016 metų biudžeto pajamas 111 814,0  Eur pagal 1 priedą;
              	1.2. Kretingos rajono savivaldybės 2016 metų biudžeto asignavimus 111 814,0 Eur ir patikslinti juos pagal asignavimų valdytojus ir programas pagal 2 priedą.
	2. Patikslinti biudžetinių įstaigų gautų pajamų įmokas į Kretingos rajono savivaldybės 2016 metų biudžetą pagal 3 priedą.
	3.  Skelbti šį sprendimą Teisėkūros pagrindų įstatymo nustatyta tvarka.

		
Savivaldybės meras 					     		       Juozas Mažeika 

